pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 เมษายน 2563
วันอังคารที่ 14 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 เมษายน 2563 1. สถานการณ์ทั่วโลกข้อมูลตั้งแต่วันที่ 5 มกราคม – 14 เมษายน  2563 (7.00 น.) พบผู้ป่วยยืนยันติดเชื้อจํานวน 1,923,280 ราย เสียชีวิต 119,587 ราย ส่วนสถานการณ์ต่
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่14 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –14 เมษายน 2563 (7.00 น.) พบผู้ป่วยยืนยันติดเชื้อจํานวน 1,923,280 ราย เสียชีวิต 119,587 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 586,377 ราย เสียชีวิต 23,160 รายสเปนพบผู้ป่วย 170,099 ราย เสียชีวิต 17,756 ราย และอิตาลีพบผู้ป่วย 159,516 ราย เสียชีวิต 20,465 ราย
2. สถานการณ์ในประเทศไทย (13 เมษายน 2563 เวลา 16.00 น.) ผู้ป่วยกลับบ้านได้ 117 ราย ผู้ป่วยรายใหม่ 34 ราย นับเป็นลําดับที่ 2,580-2,613 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน27รายมีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 27 ราย
กลุ่มที่ 2ผู้ป่วยรายใหม่ จํานวน4รายมีรายละเอียด ดังนี้
2.1 คนไทยเดินทางกลับจากต่างประเทศ 2 ราย (กลับจากอิตาลี, มาเลเซีย)
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.3อาชีพเสี่ยง 1 ราย
กลุ่มที่ 3ยืนยันพบเชื้อ อยู่ระหว่างสอบสวนโรค2ราย
กลุ่มที่ 4เดินทางมาจากต่างประเทศ และเข้าState Quarantines1ราย (กลับจากอินโดนีเซีย : สตูล)
วันนี้ ได้รับรายงานผู้ป่วยเสียชีวิตเพิ่ม 1 ราย เป็นหญิงไทย อายุ 52 ปี อาชีพพนักงานรัฐวิสาหกิจ (ขับรถ ขสมก.) มีโรคประจําตัวคือ ความดันโลหิตสูง และหัวใจโต มีประวัติสังสรรค์ดื่มสุรากับกลุ่มเพื่อน เข้ารักษาครั้งแรกเป็นผู้ป่วยนอกที่โรงพยาบาลแห่งหนึ่งด้วยอาการ ไข้ ไอเจ็บคอ มีน้ํามูก มีเสมหะ หลังจากนั้น 7 วัน มีไข้ ถ่ายเหลว หายใจลําบาก จึงไปตรวจที่โรงพยาบาลอีกแห่ง เก็บสิ่งส่งตรวจทางห้องปฏิบัติการพบเชื้อและรับไว้รักษาในโรงพยาบาล ผู้ป่วยมีอาการแย่ลงเรื่อยๆ เสียชีวิตวันที่ 12 เมษายน 2563 (เป็นผู้เสียชีวิตรายที่ 41)
โดยสรุปภาพรวมวันนี้ มีผู้ป่วยกลับบ้านสะสม 1,405 ราย ยังรักษาในโรงพยาบาล 1,167 รายเสียชีวิตรวม 41 รายรวมมีผู้ป่วยสะสม 2,613 ราย
***********************************14 เมษายน 2563
รัฐบาลไทย-ข่าวทำเนียบรัฐบาล-กสร.ออกประกาศขอความร่วมมือช่วยลูกจ้างน้ำท่วม-ดินโคลนถล่ม
วันเสาร์ที่ 4 สิงหาคม 2561
กสร.ออกประกาศขอความร่วมมือช่วยลูกจ้างน้ําท่วม-ดินโคลนถล่ม
กรมสวัสดิการและคุ้มครองแรงงาน ออกประกาศขอความร่วมมือช่วยเหลือลูกจ้างที่ได้รับผลกระทบจากเหตุภัยธรรมชาติ พร้อมย้ํานายจ้าง ลูกจ้างเตรียมพร้อมรับมือ ร่วมมือแก้ไขปัญหา
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์ฝนตกหนักและภาวะน้ําล้นตลิ่งอาจทําให้เกิดภัยธรรมชาติได้ในหลายพื้นที่ ซึ่งทําให้นายจ้าง ลูกจ้างไม่สามารถประกอบกิจการและทํางานได้ตามปกติ ทั้งนี้ เพื่อเป็นการป้องกันและบรรเทาผลกระทบจากสถานการณ์ดังกล่าว กสร. จึงได้ออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ โดยขอให้นายจ้างอนุญาตให้ลูกจ้างที่ที่อยู่อาศัยได้รับผลกระทบเป็นเหตุให้เดินทางไปทํางานไม่ได้หรือมาทํางานสาย สามารถหยุดงานโดยไม่ถือเป็นวันลาหรือเป็นความผิด และขอให้นายจ้างจัดทําแผนฉุกเฉินเพื่อเตรียมความพร้อมในการเผชิญและแก้ไขสถานการณ์เพื่อบรรเทาความเดือดร้อนและความสูญเสีย ในส่วนของคณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ เจ้าหน้าที่ความปลอดภัยในการทํางานขอให้ร่วมมือปฎิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ในสถานประกอบกิจการเพื่อป้องกันไม่ให้เกิดอันตรายขึ้น
นายอนันต์ชัย กล่าวต่อไปว่า ขอให้คณะกรรมการสวัสดิการในสถานประกอบกิจการร่วมมือกับนายจ้างในการดูแลและสนับสนุนการจัดสวัสดิการให้ช่วยเหลือลูกจ้างที่ประสบภัยตามความเหมาะสม สําหรับเครือข่ายด้านแรงงานขอให้ติดตามข้อมูลข่าวสารจากลูกจ้างที่ได้รับผลกระทบและประสานงานช่วยเหลือ และขอให้นายจ้าง ลูกจ้าง และองค์การแรงงานปรึกษาหารือร่วมกันในการแก้ไขปัญหาโดยหลักสุจริตใจและความเห็นอกเห็นใจกันเพื่อให้ปัญหาอุปสรรคต่างๆ คลี่คลายและผ่านพ้นวิกฤตไปด้วยดี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 เมษายน 2563 [กระทรวงสาธารณสุข]
วันศุกร์ที่ 3 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 3 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่3 เมษายน 2563
1. สถานการณ์ทั่วโลกใน 201ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –3 เมษายน 2563 (07.00 น.) พบผู้ป่วยยืนยันติดเชื้อจํานวน 1,014,296 ราย เสียชีวิต 52,298 ราย ส่วนประเทศจีนพบผู้ป่วย 81,589 ราย เสียชีวิต 3,318 ราย สหรัฐอเมริกาพบผู้ป่วย 244,230 ราย เสียชีวิต 5,886 ราย อิตาลีพบผู้ป่วย 115,242 ราย เสียชีวิต 13,915 ราย
2. สถานการณ์ในประเทศไทย (2 เม.ย.63 เวลา 16.00 น.) ผู้ป่วยกลับบ้านได้ 76 ราย ผู้ป่วยรายใหม่เพิ่ม 103 ราย นับเป็นลําดับที่ 1,876- 1,978 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 48 ราย มีรายละเอียด ดังนี้
1.1 สนามมวย 1 ราย
1.2 สถานบันเทิง 2 ราย
1.3 พิธีกรรมทางศาสนา ประเทศอินโดนีเซีย 6 ราย
1.4 สัมผัสกับผู้ป่วยที่มีรายงานมาแล้ว 39 ราย
กลุ่มที่ 2ผู้ป่วยรายใหม่ จํานวน 44 ราย มีรายละเอียด ดังนี้
2.1 เดินทางจากต่างประเทศ/ชาวต่างชาติ 15 ราย (เป็นคนไทย 7 ราย /ต่างชาติ 8 ราย)
2.2 สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 4 ราย
2.4 อาชีพเสี่ยง 13 ราย
2.5 บุคลากรทางการแพทย์ 5 ราย (สะสม 32 ราย)
2.6 อื่นๆ 5 ราย
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 11 ราย
วันนี้ได้รับรายงานผู้ป่วยเสียชีวิตเพิ่ม 4 ราย มีรายละเอียด ดังนี้
รายที่ 1 เป็นชายไทย อายุ 59 ปี อาชีพพนักงานการรถไฟ เข้ารับรักษาตัวที่โรงพยาบาลธรรมศาสตร์ด้วยอาการเหนื่อย เสียชีวิตวันที่ 2 เมษายน 2563 (เป็นผู้เสียชีวิตรายที่ 16)
รายที่ 2 เป็นชายไทย อายุ 72 ปี มีประวัติสัมผัส confirmed case มีประวัติโรคประจําตัวเป็นโรคไตเรื้อรัง เข้ารับรักษาที่โรงพยาบาลราชวิถี เสียชีวิตวันที่ 1 เมษายน 2563 (เป็นผู้เสียชีวิตรายที่ 17)
รายที่ 3 เป็นชายไทย อายุ 84 ปี อาชีพเฝ้าประตูสนามมวย มีโรคประจําตัวเป็น ไตเรื้อรัง ความดัน ไขมันในเลือดสูง หัวใจขาดเลือด และเก๊าท์ เข้ารับรักษาที่โรงพยาบาลกลาง เสียชีวิตวันที่ 2 เมษายน 2563 (เป็นผู้เสียชีวิตรายที่ 18)
รายที่ 4 เป็นชายไทย อายุ 84 ปี มีประวัติไปสนามมวย เข้ารับการรักษาที่ โรงพยาบาลสมเด็จพระปิ่นเกล้า เสียชีวิตวันที่ 2 เมษายน 2563 (เป็นผู้เสียชีวิตรายที่ 19)
โดยสรุปวันนี้ มีผู้ป่วยกลับบ้านแล้ว 581 ราย ยังรักษาในโรงพยาบาล1,378 ราย เสียชีวิตรวม 19 รายรวมมีผู้ป่วยสะสม 1,978 ราย
***********************************3 เมษายน 2563
รัฐบาลไทย-ข่าวทำเนียบรัฐบาล-รมต.นร. กอบศักดิ์ฯ แถลงข่าวเรื่อง ขีดความสามารถในการแข่งขันของประเทศไทย เพื่อเป็นการวางอนาคตของประเทศไทยให้มีความยั่งยืนทางด้านเศรษฐกิจและสังคม
วันจันทร์ที่ 28 พฤษภาคม 2561
รมต.นร. กอบศักดิ์ฯ แถลงข่าวเรื่อง ขีดความสามารถในการแข่งขันของประเทศไทย เพื่อเป็นการวางอนาคตของประเทศไทยให้มีความยั่งยืนทางด้านเศรษฐกิจและสังคม
รมต.นร. กอบศักดิ์ฯ แถลงข่าวเรื่อง ขีดความสามารถในการแข่งขันของประเทศไทย เพื่อเป็นการวางอนาคตของประเทศไทยให้มีความยั่งยืนทางด้านเศรษฐกิจและสังคม
วันนี้ (28 พ.ค. 61) เวลา 14.00 น. ณ ศูนย์แถลงข่าว ตึกนารีสโมสร ทําเนียบรัฐบาล ภายหลังจากเลิกการประชุมคณะรัฐมนตรี นายกอบศักดิ์ ภูตระกูล รัฐมนตรีประจําสํานักนายกรัฐมนตรีแถลงข่าวเรื่อง “ขีดความสามารถในการแข่งขันของประเทศไทย” สรุปสาระสําคัญดังนี้
ที่ประชุมคณะรัฐมนตรีได้รับทราบผลการจัดอันดับขีดความสามารถในการแข่งขันของประเทศไทย โดย International Institute for Management : IMP ซึ่งประเทศไทยอยู่ในอันดับที่ 30 จากเดิมอยู่ในอันดับที่ 27 ทั้งนี้ รัฐบาลไม่นิ่งนอนใจในการปรับลดลงดังกล่าว เนื่องจากประเทศไทยมีโครงสร้างพื้นฐานที่อยู่ในระหว่างการพัฒนาตามลําดับ โดยรัฐบาลมีการลงทุนด้านโครงสร้างพื้นฐาน ทั้งในระบบรถไฟฟ้ารางคู่ ระบบ MRT และระบบมอเตอร์เวย์ พร้อมสนามบิน ซึ่งทําให้ขีดความสามารถด้านคมนาคมขนส่งดังกล่าวดีขึ้นอย่างเห็นได้ชัดเจน โดยปัจจุบันโครงสร้างพื้นฐานเหล่านี้อยู่ในระหว่างดําเนินการอย่างต่อเนื่อง ท้ายที่สุดแล้วทําให้พยุงเศรษฐกิจของประเทศดีวันดีคืน ส่งผลต่อ GDP ขณะนี้อยู่ที่ 4.8 % ซึ่งดีกว่าหลายประเทศในภูมิภาคนี้
ทั้งนี้ พลเอก ประยุทธ์ จันทร์โอชา นายกรัฐมนตรี มีบัญชาให้หน่วยงานที่เกี่ยวข้องเพิ่มขีดความสามารถในการแข่งขันของประเทศอย่างต่อเนื่องและสม่ําเสมอ ซึ่งจะเป็นการสร้างอนาคตที่ดีให้แก่ประเทศชาติในระยะยาวให้มีความยั่งยืน ทั้งในด้านเศรษฐกิจและสังคม
................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“สุริยะ” ออกนโยบายนำน้ำจากขุมเหมือง รับมือภัยแล้ง
วันศุกร์ที่ 26 กรกฎาคม 2562
“สุริยะ” ออกนโยบายนําน้ําจากขุมเหมือง รับมือภัยแล้ง
รัฐมนตรีว่าการกระทรวงอุตสาหกรรม กําหนดนโยบายนําน้ําจากขุมเหมืองทั่วประเทศ ช่วยเหลือประชาชนรับมือภัยแล้ง
รัฐมนตรีว่าการกระทรวงอุตสาหกรรม กําหนดนโยบายนําน้ําจากขุมเหมืองทั่วประเทศ ช่วยเหลือประชาชนรับมือภัยแล้ง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวว่า เนื่องจากขณะนี้ประเทศไทยกําลังเผชิญกับปัญหาภัยแล้งในหลายพื้นที่ กระทรวงอุตสาหกรรมจึงกําหนดมาตรการในการช่วยเหลือประชาชน โดยได้มอบหมายให้กรมอุตสาหกรรมพื้นฐานและการเหมืองแร่ (กพร.) จัดหาแหล่งน้ําจากขุมเหมืองทั่วประเทศ สําหรับช่วยเหลือประชาชนที่ประสบภัยแล้ง โดยให้ประสานกับผู้ประกอบการเหมืองแร่หาแนวทางนําน้ําจากขุมเหมืองที่คุณภาพน้ําอยู่ในเกณฑ์มาตรฐานคุณภาพน้ําในแหล่งน้ําผิวดิน ตามประกาศคณะกรรมการสิ่งแวดล้อมแห่งชาติ ไปใช้ประโยชน์เพื่อช่วยบรรเทาและแก้ปัญหาภัยแล้งให้กับประชาชน ส่วนน้ําจากขุมเหมืองที่ผ่านการทําเหมืองแร่แล้วและปิดกิจการไปแล้ว ให้ประสานองค์กรปกครองส่วนท้องถิ่นและเจ้าของพื้นที่หาแนวทางนําน้ําจากขุมเหมืองไปช่วยเหลือประชาชนที่ประสบภัยแล้งด้วยเช่นกัน
ปัจจุบันมีพื้นที่ประทานบัตรที่มีศักยภาพสามารถนําน้ํามาใช้แก้ปัญหาภัยแล้ง ไม่น้อยกว่า 200 แปลง มีปริมาตรน้ําไม่น้อยกว่า 150 ล้านลูกบาศก์เมตร กระจายอยู่ทั่วประเทศ จึงมอบหมายให้กรมอุตสาหกรรมพื้นฐานและการเหมืองแร่ไปสํารวจและประสานกับผู้ประกอบการ องค์กรปกครองส่วนท้องถิ่น และเจ้าของพื้นที่หาแนวทางนําน้ําในขุมเหมืองมาใช้แก้ปัญหาภัยแล้งให้เป็นรูปธรรม ซึ่งที่ผ่านมาในบางพื้นที่มีการนําน้ําจากขุมเหมืองที่ผ่านการทําเหมืองแร่แล้วไปใช้เพื่อการอุปโภค แหล่งประมง และการทําเกษตรกรรมแล้วในหลายพื้นที่ อาทิ ขุมเหมืองของบริษัท ศิลาสานนท์ จํากัด อําเภอเฉลิมพระเกียรติ จังหวัดสระบุรี ขุมเหมืองของบริษัท เอสซีจี ซิเมนต์ จํากัด อําเภอลี้ จังหวัดลําพูน ขุมเหมืองของบริษัท ศิลาน้ํายืน จํากัด ที่อําเภอน้ํายืน จังหวัดอุบลราชธานี ขุมเหมืองของห้างหุ้นส่วนจํากัด โรงโม่หินชุมแพรุ่งเรือง อําเภอภูผาม่าน จังหวัดขอนแก่น และขุมเหมืองของบริษัท พิพัฒน์กร จํากัด อําเภอเมือง จังหวัดตาก เป็นต้น
“การนําน้ําจากขุมเหมืองมาใช้ประโยชน์เพื่อช่วยบรรเทาและแก้ปัญหาภัยแล้งให้กับประชาชน ถือเป็นการใช้ทรัพยากรด้านพื้นที่ให้เกิดประโยชน์อย่างคุ้มค่าสูงสุด รวมทั้งถือเป็นความร่วมมือระหว่างผู้ประกอบการเหมืองแร่กับประชาชนในการรับมือกับภัยแล้ง เพื่อการอยู่ร่วมกันของอุตสาหกรรมเหมืองแร่และชุมชนได้เป็นอย่างดี” รัฐมนตรีว่าการกระทรวงอุตสาหกรรม กล่าวทิ้งท้าย
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผยนายกฯ สั่งการหน่วยงานที่เกี่ยวข้องจัดระเบียบพื้นที่เยี่ยมชมวัดพระแก้วและกิจกรรมทางศาสนาให้เกิดความเหมาะสม
วันเสาร์ที่ 22 ตุลาคม 2559
ผู้ช่วยโฆษกรัฐบาลเผยนายกฯ สั่งการหน่วยงานที่เกี่ยวข้องจัดระเบียบพื้นที่เยี่ยมชมวัดพระแก้วและกิจกรรมทางศาสนาให้เกิดความเหมาะสม
ผู้ช่วยโฆษกรัฐบาลเผยนายกฯ สั่งการหน่วยงานที่เกี่ยวข้องจัดระเบียบพื้นที่เยี่ยมชมวัดพระแก้วและกิจกรรมทางศาสนาให้เกิดความเหมาะสม
วันนี้ ( 13 ก.ย.59) เวลา 14.45 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องนายกรัฐมนตรีได้แสดงความห่วงใยต่อกรณีที่มีการจัดการเกี่ยวกับทัวร์ศูนย์เหรียญและทัวร์ที่ไม่ถูกต้องตามกฎหมาย ซึ่งได้มีการดําเนินการจับกุมและยึดรถทัวร์ว่า การดําเนินการดังกล่าวจะส่งผลกระทบต่อการท่องเที่ยวของประเทศไทยหรือไม่ จึงได้มอบหมายให้รัฐมนตรีว่าการกระทรวงการท่องเที่ยวและกีฬา และกระทรวงการท่องเที่ยวและกีฬาไปพิจารณาวางแผนในการที่จะดําเนินการต่อไปโดยไม่ให้ส่งผลกระทบต่อการท่องเที่ยวของประเทศ เช่น กรณีทัวร์นักท่องเที่ยวชาวต่างชาติที่เดินทางเข้ามาเยี่ยมชมวัดพระศรีรัตนศาสดาราม หรือวัดพระแก้ว เป็นจํานวนมาก ซึ่งที่ผ่านมาได้รับแจ้งว่ามีไกด์บางคนมีการกั้นคนไทยไม่ให้เข้าไปไหว้พระหรือทํากิจกรรมทางศาสนา จึงได้มอบหมายให้หน่วยงานที่เกี่ยวข้องดังกล่าวไปหารือเพื่อหาแนวทางในการจัดระเบียบให้เป็นไปด้วยความเรียบร้อยและไม่ให้ส่งผลกระทบทั้งต่อประชาชนที่ทํากิจกรรมทางศาสนาและนักท่องเที่ยวชาวต่างชาติ โดยอาจจะมีการจัดพื้นที่แยกสําหรับคนไทยที่จะเข้าไปทํากิจกรรมทางศาสนาและพื้นที่สําหรับให้นักท่องเที่ยวได้เดินทางเข้ามาเยี่ยมชมและถ่ายภาพในบริเวณวัด เป็นต้น
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาล เผย รัฐบาลวาง IP Roadmap ระยะ 20 ปี ปฏิรูปการคุ้มครองทรัพย์สินทางปัญญาทั้งระบบ เตรียมทำฐานข้อมูลกลางระดับชาติ เพิ่มความสามารถในการแข่งขันให้ผู้ประกอบการไทย
วันจันทร์ที่ 17 ตุลาคม 2559
โฆษกรัฐบาล เผย รัฐบาลวาง IP Roadmap ระยะ 20 ปี ปฏิรูปการคุ้มครองทรัพย์สินทางปัญญาทั้งระบบ เตรียมทําฐานข้อมูลกลางระดับชาติ เพิ่มความสามารถในการแข่งขันให้ผู้ประกอบการไทย
โฆษกรัฐบาล เผย รัฐบาลวาง IP Roadmap ระยะ 20 ปี ปฏิรูปการคุ้มครองทรัพย์สินทางปัญญาทั้งระบบ เตรียมทําฐานข้อมูลกลางระดับชาติ เพิ่มความสามารถในการแข่งขันให้ผู้ประกอบการไทย ด้านนายกฯ สนับสนุนให้คนไทยสร้างสรรค์สินค้า IP ด้วยตนเอง พร้อมตั้งเป้า ภายในปี 2564
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลกําลังวาง IP Roadmap หรือ แผนที่นําทางด้านทรัพย์สินทางปัญญา ระยะ 20 ปี เพื่อปฏิรูประบบการทํางานด้านการคุ้มครองทรัพย์สินทางปัญญา เพิ่มความสามารถในการแข่งขันของผู้ประกอบการและสินค้าไทยสู่ตลาดโลกอย่างยั่งยืน โดยในระยะเร่งด่วน ปี 2560 ตั้งเป้าหมายเปิดตลาดกลางทรัพย์สินทางปัญญา (IP Mart) บนโลกออนไลน์ เพื่อเป็นช่องทางให้ผู้ซื้อหรือผู้ประกอบการได้พบและเจรจากับเจ้าของผลงานที่ได้รับการจดทะเบียนแล้วโดยตรง เพื่อให้เกิดธุรกิจซื้อขายหรือนําผลงานเข้าสู่ระบบการผลิตแบบอุตสาหกรรม
“ไทยอยู่ในบัญชีประเทศที่ต้องจับตาดูอย่างใกล้ชิด หรือ Priority Watch List (PWL) ของสหรัฐฯ ด้านการคุ้มครองทรัพย์สินทางปัญญามานานกว่า 10 ปีแล้ว เนื่องจากที่ผ่านมายังไม่มีการดําเนินงานเพื่อคุ้มครองทรัพย์สินทางปัญญา (Intellectual Property หรือ IP) อย่างเพียงพอ และยังพบการละเมิด IP บ่อยครั้ง ปัญหาหนึ่งที่สําคัญคือ มีบุคลากรระดับปฏิบัติการไม่เพียงพอ ทําให้เกิดการจดทะเบียนค้างสะสม
ในระยะเร่งด่วนนี้รัฐบาลได้วางแผนเร่งเพิ่มจํานวนผู้ปฏิบัติงาน ปรับปรุงระบบฐานข้อมูลและเทคโนโลยีสารสนเทศให้รองรับการทํางานอย่างมีประสิทธิภาพ พร้อมปรับปรุงการทํางานของเจ้าหน้าที่และกฎระเบียบเพื่อลดขั้นตอนในการจดทะเบียนให้สะดวกรวดเร็วมากยิ่งขึ้น
ในระยะยาวจะมีระบบฐานข้อมูลกลางระดับชาติเชื่อมโยงกับหน่วยงานที่เกี่ยวข้องเพื่อ จัดระเบียบการดําเนินงานในภาพรวมทั้งประเทศ และพัฒนากฎหมายให้ได้มาตรฐานสากล
นอกจากนี้ ยังจะเพิ่มพื้นที่ให้ผู้ประกอบการเจ้าของผลงานที่ได้รับการจดทะเบียน IP แล้วได้แสดงสินค้านวัตกรรมของตนเองในงานจัดแสดงสินค้าต่างๆ เช่น ห้างสรรพสินค้า งานแสดงสินค้า และในโลกออนไลน์ เพื่อให้สามารถพัฒนาต่อยอดผลงานนวัตกรรมได้ตรงกับความต้องการของตลาด รวมถึงสนับสนุนให้มีการประเมินมูลค่า IP และใช้เป็นหลักประกันทางธุรกิจด้วย ”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี กําชับ พณ. ซึ่งเป็นแกนหลักในการประสานทุกหน่วยงานที่เกี่ยวข้องให้เร่งดําเนินการป้องกันและปราบปรามการละเมิด IP โดยตั้งเป้าหมายว่า ภายในปี 2564 พื้นที่การค้าสินค้าละเมิดลิขสิทธิ์และทรัพย์สินทางปัญญาอื่นๆ ในเขตกรุงเทพฯ และปริมณฑลจะหมดไป พร้อมทั้งให้มีการประเมินผลการปฏิบัติงานตามแผนการดําเนินงานที่วางไว้ทุกๆ 3 เดือน
“ท่านนายกฯ ฝากกระทรวงพาณิชย์ให้สร้างความรู้ความเข้าใจแก่ประชาชนและผู้ประกอบการถึงความสําคัญของ IP และสร้างจิตสํานึกเคารพสิทธิใน IP ของผู้อื่น รวมถึงสนับสนุนให้ผู้ประกอบการรายย่อยหันมาพัฒนาสินค้าโดยใช้วิทยาศาสตร์ เทคโนโลยี นวัตกรรม และความคิดสร้างสรรค์ในแบบของตนเอง และนํามาจดทะเบียนสิทธิบัตร เพื่อเพิ่มมูลค่าสินค้า ยกระดับขีดความสามารถในการแข่งขันทางธุรกิจของผู้ประกอบการและสินค้าไทย”
--------------------------------------------------
รัฐบาลไทย-ข่าวทำเนียบรัฐบาล-มาตรการด้านภาษี กระตุ้นเศรษฐกิจภายในประเทศ
วันพุธที่ 12 กุมภาพันธ์ 2563
มาตรการด้านภาษี กระตุ้นเศรษฐกิจภายในประเทศ
วันพุธที่ 12 กุมภาพันธ์ 2563
Your browser does not support the audio element.
​
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายเวลายื่นภาษีเงินได้บุคคลธรรมดา หรือ ภ.ง.ด. 90/91 ทั้งการยื่นภาษีแบบออนไลน์ และการยื่นด้วยตนเอง จากเดิมสิ้นสุดภายในเดือน มี.ค. เป็นสิ้นสุดเดือน มิ.ย. 63 นอกจากนี้ ยังเพิ่มสิทธิประโยชน์ให้บริษัท หรือห้างหุ้นส่วนนิติบุคคล สามารถนํารายจ่ายที่เกี่ยวข้องกับการอบรมสัมมนา และค่าบริการที่จ่ายให้แก่มัคคุเทศก์นําเที่ยวเพื่อการอบรมสัมมนา ตั้งแต่วันที่ 1 ม.ค. - 31 ธ.ค. 63 ไปหักเป็นรายจ่ายในการคํานวณภาษีได้ 2 เท่า ช่วยบรรเทาภาระค่าใช้จ่ายของผู้ประกอบการ และกระตุ้นให้เกิดการใช้จ่ายในจังหวัดต่าง ๆ ที่มีสถานที่จัดอบรมสัมมนา ช่วยส่งเสริมเศรษฐกิจของประเทศได้อีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมขับเคลื่อนการดำเนินงานตามภารกิจจิตอาสาพระราชทาน
วันพุธที่ 30 ตุลาคม 2562
กระทรวงยุติธรรม ประชุมขับเคลื่อนการดําเนินงานตามภารกิจจิตอาสาพระราชทาน
นายนิมิต ทัพวนานต์ ผู้ตรวจราชการกระทรวงยุติธรรม เป็นประธานการประชุมคณะทํางานจิตอาสาสํานักงานปลัดกระทรวงยุติธรรม ครั้งที่ ๑/๒๕๖๒
ในวันอังคารที่ ๒๙ ตุลาคม ๒๕๖๒ เวลา ๑๓.๓๐ น.
ณ ห้องประชุมกรมคุมประพฤติ ชั้น ๔
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายนิมิต ทัพวนานต์ ผู้ตรวจราชการกระทรวงยุติธรรม
เป็นประธานการประชุมคณะทํางานจิตอาสาสํานักงานปลัดกระทรวงยุติธรรม ครั้งที่ ๑/๒๕๖๒
เพื่อรับทราบคําสั่งสํานักงานปลัดกระทรวงยุติธรรม ที่ ๑๔๘๓/๒๕๖๒
เรื่อง แต่งตั้งคณะทํางานจิตอาสาของสํานักงานปลัดกระทรวงยุติธรรม
และคําสั่งกระทรวงยุติธรรม ที่ ๑๔๘๑/๒๕๖๒
เรื่อง การจัดตั้งศูนย์ประสานงานจิตอาสากระทรวงยุติธรรม (ศป.จอส.ยธ.)
พร้อมทั้งจัดทําแผนขับเคลื่อนจิตอาสาสํานักงานปลัดกระทรวงยุติธรรม
ประจําปีงบประมาณ พ.ศ. ๒๕๖๓
โดยได้กําหนดขอบเขตการดําเนินงานด้านจิตอาสาครอบคลุมภารกิจ ๕ ด้าน ประกอบด้วย
ด้านที่ ๑ จิตอาสาพัฒนา ด้านที่ ๒ จิตอาสาภัยพิบัติ ด้านที่ ๓ จิตอาสาเฉพาะกิจ
ด้านที่ ๔ จิตอาสาให้ความรู้ และด้านที่ ๕ จิตอาสาประชาสัมพันธ์
เพื่อให้การขับเคลื่อนภารกิจจิตอาสาของสํานักงานปลัดกระทรวงยุติธรรม
เป็นไปอย่างมีประสิทธิภาพ
สอดคล้องกับแผนการส่งเสริมคุณธรรม จริยธรรม
และการเสริมสร้างวัฒนธรรมองค์กรของสํานักงานปลัดกระทรวงยุติธรรม
นอกจากนี้ ได้มีการจัดสรรพื้นที่เพื่อพัฒนาและดูแลรักษาอาคารที่ทําการกระทรวงยุติธรรมแห่งใหม่
โดยกําหนดให้กอง/สํานัก/ศูนย์ รวมถึงหน่วยงานที่ร่วมใช้สถานที่ได้มีส่วนร่วม
ในการพัฒนาและดูแลรักษา
ดังนี้ พื้นที่ส่วนที่ ๑ บริเวณด้านหน้าอาคารที่ทําการกระทรวงยุติธรรมแห่งใหม่ (ฝั่งทางขึ้นชั้น ๒)
ได้แก่ กองบริหารการคลัง กองออกแบบและก่อสร้าง สถาบันพัฒนาบุคลากรกระทรวงยุติธรรม
ศูนย์ปฏิบัติการต่อต้านการทุจริต และกลุ่มตรวจสอบภายในระดับกระทรวง
พื้นที่ส่วนที่ ๒ บริเวณด้านหน้าอาคารที่ทําการกระทรวงยุติธรรมแห่งใหม่ (พื้นราบ)
ได้แก่ กองยุทธศาสตร์และแผนงาน กองกฎหมาย สํานักงานรัฐมนตรี
กลุ่มพัฒนาระบบบริหารกระทรวงยุติธรรม และสํานักงานกลุ่มภารกิจ
พื้นที่ส่วนที่ ๓ บริเวณด้านขวาอาคารที่ทําการกระทรวงยุติธรรมแห่งใหม่
ได้แก่ กองบริหารทรัพยากรบุคคล ศูนย์เทคโนโลยีสารสนเทศและการสื่อสาร
กองพัฒนานวัตกรรมการยุติธรรม กองการต่างประเทศ
และสํานักงานคณะกรรมการเสริมสร้างความสมานฉันท์แห่งชาติ
พื้นที่ส่วนที่ ๔ บริเวณด้านหลังอาคารที่ทําการกระทรวงยุติธรรมแห่งใหม่
ได้แก่ สํานักงานกองทุนยุติธรรม กองกลาง สํานักผู้ตรวจราชการกระทรวงยุติธรรม
และศูนย์ยุติธรรมสร้างสุข
ทั้งนี้ กิจกรรมเบื้องต้นจะดําเนินการปลูกต้นไม้รวมทั้งปรับปรุงภูมิทัศน์บริเวณโดยรอบ
โดยเลือกชนิดและพันธุ์ไม้ให้สอดคล้องกับสัญลักษณ์กระทรวงยุติธรรม ประโยชน์ใช้สอย
และความเหมาะสมกับสถาปัตยกรรมอาคาร
ประกอบด้วย สนฉัตร ดอกบัวขาว สนมังกร แคแสด ไทรเกาหลี อโศกอินเดีย
ซึ่งกําหนดการจัดกิจกรมแบ่งเป็น ๓ ระยะ คือ ระยะเตรียมพื้นที่ดําเนินการปลูกต้นไม้
ระยะการปลูกต้นไม้ และระยะการดูแลรักษาภายหลังการปลูก
รัฐบาลไทย-ข่าวทำเนียบรัฐบาล-มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สำรวจการกักตุนโภคภัณฑ์ พ.ศ. 2497 พร้อมแนะนำประชาชนแจ้งเบาะแสการกักตุนสินค้าผ่านศูนย์ดำรงธรรม 1567
วันพฤหัสบดีที่ 16 เมษายน 2563
มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สํารวจการกักตุนโภคภัณฑ์ พ.ศ. 2497 พร้อมแนะนําประชาชนแจ้งเบาะแสการกักตุนสินค้าผ่านศูนย์ดํารงธรรม 1567
มท. 1 สั่งการแนวทางปฏิบัติพนักงานเจ้าหน้าที่ตาม พ.ร.บ.สํารวจการกักตุนโภคภัณฑ์ พ.ศ. 2497 พร้อมแนะนําประชาชนแจ้งเบาะแสการกักตุนสินค้าผ่านศูนย์ดํารงธรรม 1567
วันนี้ (16 เม.ย. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานคณะกรรมการสํารวจการกักตุนโภคภัณฑ์ เปิดเผยว่า ตามที่คณะกรรมการสํารวจการกักตุนโภคภัณฑ์ตาม พ.ร.บ.สํารวจการกักตุนโภคภัณฑ์ พ.ศ. 2497 มีมติเมื่อวันที่ 8 เมษายน 2563 เห็นชอบให้มีคําสั่งและประกาศคณะกรรมการสํารวจการกักตุนโภคภัณฑ์ เพื่อแต่งตั้งพนักงานเจ้าหน้าที่และกําหนดแนวทางในการปฏิบัติงานของพนักงานเจ้าหน้าที่เพื่อปฏิบัติการให้เป็นไปตามพระราชบัญญัติสํารวจการกักตุนโภคภัณฑ์ พ.ศ. 2497
พลเอก อนุพงษ์ เผ่าจินดา กล่าวว่า ในขณะนี้ คําสั่งและประกาศคณะกรรมการสํารวจการกักตุนโภคภัณฑ์ ได้ประกาศในราชกิจจานุเบกษาแล้ว จึงได้กําหนดแนวทางปฏิบัติงานตามพระราชบัญญัติสํารวจการกักตุนโภคภัณฑ์ พ.ศ. 2497 ไปยังทุกจังหวัดดําเนินการ ดังนี้
1) ให้พนักงานเจ้าหน้าที่ถือปฏิบัติตามคําสั่งและประกาศคณะกรรมการสํารวจการกักตุนโภคภัณฑ์และแนวทางการปฏิบัติงานตามพระราชบัญญัติสํารวจการกักตุนโภคภัณฑ์ พ.ศ. 2497
2) ประชาสัมพันธ์ให้ประชาชนทราบถึงช่องทางการแจ้งเบาะแสหรือร้องเรียนกรณีพบการกักตุนโภคภัณฑ์ ผ่านช่องทางศูนย์ดํารงธรรมกระทรวงมหาดไทย ศูนย์ดํารงธรรมจังหวัด และศูนย์ดํารงธรรมอําเภอ เพื่อเป็นข้อมูลให้พนักงานเจ้าหน้าที่ดําเนินการตามอํานาจหน้าที่ต่อไป
3) ให้พนักงานเจ้าหน้าที่เน้นการสร้างความรับรู้และความเข้าใจต่อเจ้าของหรือผู้ครอบครองโภคภัณฑ์ เพื่อให้ทราบและตระหนักถึงผลกระทบจากการกักตุนโภคภัณฑ์ ซึ่งจะสร้างความเดือดร้อนแก่ประชาชนและสร้างความเสียหายต่อสังคมโดยส่วนรวม
4) กรณีพบการกักตุนโภคภัณฑ์ให้พนักงานเจ้าหน้าที่พิจารณาดําเนินการตามอํานาจหน้าที่ทั้งตามพระราชบัญญัติสํารวจการกักตุนโภคภัณฑ์ พ.ศ. 2497 และกฎหมายที่เกี่ยวข้องทุกฉบับ
พลเอก อนุพงษ์ เผ่าจินดา กล่าวเพิ่มเติมว่า ได้กําชับให้พนักงานเจ้าหน้าที่ในเขตท้องที่ทั่วประเทศได้ดําเนินการสํารวจ ตรวจสอบการกักตุนสินค้า และสิ่งจําเป็นต่อการดํารงชีวิต ซึ่งจะก่อให้เกิดความเดือดร้อนและซ้ําเติมประชาชน ในช่วงสถานการณ์แพร่ระบาดของโรคโควิด-19 และหากพบเจอให้ดําเนินการตามอํานาจหน้าที่อย่างเข้มงวดและเด็ดขาด
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเตรียมความพร้อมการให้บริการและอำนวยความสะดวกแก่ประชาชนที่เดินทางมาร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 12 ตุลาคม 2560
การท่าเรือแห่งประเทศไทยเตรียมความพร้อมการให้บริการและอํานวยความสะดวกแก่ประชาชนที่เดินทางมาร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
เรือตรี ทรงธรรม จันทประสิทธิ์ รองผู้อํานวยการการท่าเรือแห่งประเทศไทย สายวิศวกรรม รักษาการแทนผู้อํานวยการ การท่าเรือแห่งประเทศไทย กล่าวว่า ในช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ระหว่างวันที่ 25 - 27 ตุลาคม 2560
การท่าเรือแห่งประเทศไทย (กทท.) ได้เตรียมให้บริการและอํานวยความสะดวกแก่ประชาชนที่เดินทางมาร่วมงานพระราชพิธีฯ โดยจัดพื้นที่จอดรถบริเวณโดยรอบ กทท. ได้แก่ บริเวณริมถนนสุนทรโกษาด้านข้าง ขสมก. เขต 4 จอดได้จํานวน 200 คัน และด้านข้างอาคารที่ทําการ กทท. จอดได้จํานวน 515 คัน พื้นที่จอดรถรับ - ส่งพนักงาน กทท. จอดได้จํานวน 170 คัน บริเวณริมถนนคลังสินค้าผ่านแดน (เดิม) จอดได้จํานวน 450 คัน และพื้นที่ด้านหลังฝ่ายการช่าง จอดได้จํานวน 470 คัน รวมจอดรถได้ทั้งสิ้น จํานวน 1,800 คัน โดยประชาชนสามารถนํารถยนต์เข้ามาจอดได้ตั้งแต่เวลา 08.30 น. ในวันที่ 25 ตุลาคม 2560 เป็นต้นไป ตลอด 24 ชั่วโมง
นอกจากนี้ กทท. ได้จัดเตรียมหน่วยแพทย์ฉุกเฉิน พร้อมให้บริการประชาชนตลอด 24 ชั่วโมง และจัดเรือร่องน้ํา 17 เพื่อเตรียมความพร้อมให้การสนับสนุนในกรณีฉุกเฉิน
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำส่วนราชการสร้างการรับรู้ต่อประชาชน ชี้แจงให้ทันเวลา แก้ไขปัญหาอย่างเป็นรูปธรรม
วันจันทร์ที่ 28 พฤษภาคม 2561
นายกรัฐมนตรีเน้นย้ําส่วนราชการสร้างการรับรู้ต่อประชาชน ชี้แจงให้ทันเวลา แก้ไขปัญหาอย่างเป็นรูปธรรม
นายกรัฐมนตรีเน้นย้ําส่วนราชการสร้างการรับรู้ต่อประชาชน ชี้แจงให้ทันเวลา แก้ไขปัญหาอย่างเป็นรูปธรรม
วันนี้ (28 พฤษภาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีถึงการทํางานของเจ้าหน้าที่รัฐบาลทุกหน่วยงาน จะต้องสร้างการรับรู้ต่อประชาชนในสิ่งที่ถูกต้อง ชี้แจงให้ทันเวลา นําข้อร้องเรียนของประชาชนมาดําเนินการพิจารณา เพราะถือเป็นการมีส่วนร่วมของประชาชนในทางพฤตินัย นอกเสียจากเป็นการบิดเบือนข้อมูล ให้ร้าย หรือทําผิดกฎหมาย ต้องดําเนินการตามกฎหมาย พร้อมกล่าวยืนยันว่ารัฐบาลไม่ได้มุ่งหวังทําร้ายใคร และประชาชนต้องไม่ทําร้ายประชาชนด้วยกัน ด้วยการให้ข้อมูลที่ไม่ถูกต้องทําให้เกิดความสับสน ขาดเสถียรภาพ ซึ่งจะส่งผลต่อการค้าการลงทุนตามมา
พร้อมกันนี้ นายกรัฐมนตรีได้กล่าวเน้นย้ําให้ส่วนราชการว่า หลังจากลงพื้นที่รับทราบปัญหาจากประชาชนแล้ว ต้องลงพื้นที่แก้ไขปัญหา อุปสรรคให้กับประชาชนอย่างเป็นรูปธรรมให้ได้
------------------------------------------------------